**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio už 2011 metus lengvatą juridiniams asmenims, kurie Klaipėdos miesto istorinėje dalyje vykdo veiklą, skatinančią turizmą – UAB „Tiltų baras“ (kodas 302573083), UAB „Mano valsas“ (kodas 302296266), UAB „Adrima“ (kodas 302479901), UAB „Euroray“ (kodas 302540674); UAB „CRONUS“ (kodas 141856084) siūloma suteikti nekilnojamojo turto mokesčio už 2011 metus lengvatą kaip sutvarkiusiai kompleksiškai Klaipėdos miesto istorinėje dalyje esančio pastato fasadą.

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimais patvirtintomis nekilnojamojo turto mokesčio lengvatų teikimo tvarkomis ir jose nustatytais reikalavimais, priimti sprendimą dėl nekilnojamojo turto mokesčio lengvatos suteikimo asmenims, vykdantiems veiklą, skatinančią turizmą ir atlikusiam kompleksinį pastato fasado tvarkymą Klaipėdos miesto istorinėje dalyje (Senamiestyje).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti nekilnojamojo turto mokesčio (toliau – NTM) lengvatą už 2011 metus.

Sprendimo projektas parengtas pagal Klaipėdos miesto savivaldybės tarybos 2010 m. liepos 29 d. sprendimu T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas ir papildytas tarybos 2011 m. liepos 28 d. sprendimu Nr. T2-235) patvirtintais NTM lengvatų teikimo tvarkos aprašais. NTM lengvata gali būti suteikta už praėjusių metų mokestinį laikotarpį.

UAB „Tiltų baras“ veikla – lauko kavinės veikla adresu: Tiltų g. 15, Klaipėda (Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašo 2.4.3. punktas).

UAB „Mano valsas“ veikla – sporto ir turizmo prekių ir inventoriaus pardavimas adresu: Šaltkalvių g. 3, Klaipėda (Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašo 2.4.3. punktas).

UAB „Adrima“ veikla – mažos parduotuvės veikla (parduotuvės bendras plotas iki 100 kv. metrų) adresu: Tiltų g. 19, Klaipėda (Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašo 2.4.1. punktas).

UAB „Euroray“ veikla – mažos kavinės veikla (kavinės bendras plotas iki 100 kv. metrų) adresu: Kepėjų g. 17, Klaipėda (Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašo 2.4.2. punktas).

UAB „CRONUS“ – kompleksiškai sutvarkė Klaipėdos miesto istorinėje dalyje esančio pastato fasadą adresu: Turgaus g. 13, Klaipėda (Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį fasadų ar stogų tvarkymą arba įrengusiems mažosios architektūros ar puošybos elementus, tvarkos aprašo 2.2. punktas).

Juridiniai asmenys, pateikę prašymus nekilnojamojo turto mokesčio lengvatai gauti, atitinka Klaipėdos miesto savivaldybės tarybos sprendimu patvirtintų nekilnojamojo turto mokesčio lengvatų teikimo tvarkų aprašų keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Juridiniams asmenims, vykdantiems Klaipėdos miesto istorinėje dalyje veiklą, skatinančią turizmą, taip pat vykdantiems kompleksinį fasadų tvarkymą, būtų suteikta mokesčio lengvata, tuo paremiant vystomą verslą Klaipėdos miesto istorinėje dalyje.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė informaciją, kad UAB „Tiltų baras“, UAB „Mano valsas“, UAB „Adrima“, UAB „Euroray“ atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtintų lengvatų teikimo tvarkų aprašų reikalavimus.

2012 m. birželio 26 d. įvyko Klaipėdos miesto savivaldybės administracijos Komisijos nekilnojamojo turto mokesčio lengvatų Klaipėdos miesto istorinėje dalyje nustatyti posėdis, kuriame nutarta, kad UAB„CRONUS“ faktiškai atliko pastato fasado remonto darbus ir bendrovės pateiktas prašymas bei kiti pateikti dokumentai atitinka patvirtintos NTM lengvatų teikimo tvarkos reikalavimus (2012-06-27 protokolas Nr. ADM1-159).

Tarptautinių ryšių, verslo plėtros ir turizmo skyrius pateikė informaciją, jog UAB „CRONUS“ atitinka nereikšmingos pagalbos gavėjui keliamus reikalavimus.

Neigiamų specialistų vertinimų iki šiol negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

UAB „Tiltų baras“ su prašymu pateikė 2011 metų nekilnojamojo turto mokesčio deklaraciją, perduotą Klaipėdos apskrities VMI, kurioje deklaravo nekilnojamojo turto mokesčio sumą 888 Lt (148000 Lt mokestinė vertė x 0,6 %). Lengvatos dydis – 50 proc., t.y. 444 Lt.

UAB „Mano valsas“ su prašymu pateikė 2011 metų nekilnojamojo turto mokesčio deklaraciją, perduotą Klaipėdos apskrities VMI, kurioje deklaravo NTM sumą 1686 Lt (281000 Lt mokestinė vertė x 0,6 %). Lengvatos dydis – 50 proc., t.y. 843 Lt.

UAB „Adrima“ su prašymu pateikė 2011 metų nekilnojamojo turto mokesčio deklaraciją, perduotą Klaipėdos apskrities VMI, kurioje deklaravo nekilnojamojo turto mokesčio sumą 1236 Lt (206000 Lt mokestinė vertė x 0,6 %). Lengvatos dydis – 30 proc., t.y. 371 Lt.

UAB „Euroray“ su prašymu pateikė 2011 metų nekilnojamojo turto mokesčio deklaraciją, perduotą Klaipėdos apskrities VMI, kurioje deklaravo nekilnojamojo turto mokesčio sumą 1452 Lt

(242000 Lt mokestinė vertė x 0,6 %). Lengvatos dydis – 30 proc., t.y. 436 Lt.

UAB „CRONUS“ su prašymu pateikė atliktų kompleksinio fasado tvarkymo darbų išlaidas pagrindžiančius dokumentus, mokėjimo dokumentų kopijas. Faktiškai atliktų kompleksinio fasado remonto darbų suma – 4582,41 Lt be PVM. Nekilnojamojo turto mokesčio lengvatos dydis – 30 proc. atliktų kompleksinio pastato fasado tvarkymo darbų sumos, bet ne daugiau kaip už 3 metus deklaruotinos NTM sumos (tvarkos aprašo 4.1. p.), t. y. lengvatos dydis - 1375 Lt (4582,41 Lt x 30 %).

**6. Lėšų poreikis sprendimo įgyvendinimui.**

Dėl suteiktų nekilnojamojo turto mokesčio lengvatų asmenims Klaipėdos miesto savivaldybė į biudžetą negaus 3469 Lt pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą ir atlikusį kompleksinį pastato fasado tvarkymą.

Neigiamos pasekmės nurodytos šio aiškinamojo rašto 6 dalyje.

|  |  |
| --- | --- |
| Mokesčių skyriaus vedėja | Jolanta Uptienė |